title: https://wikisource.org/wiki/%D8%AF%D8%B9%D8%A7
article: دعا
  |دعا
  |
  محرری: محمد عاكف
  <poem>
  يا الهى ! بزه توفيقى گوندر . . .
  - آمين
  دوغرو يول هانگيسيدر٬ ملته گوستر. . .
  - آمين
  روح اسلامى شدائد صيقيور ، ئولديرهجك .
  ظلمى تأديب ايسه مقصود مهيبك گرچك ،
  ناره يانسينمى برابر بو قدر مظلومين ؟
  بى گناهز چوغمز . . ياقما الهى !
  - آمين !
  بوغيور عالم اسلامى بر آزغين فتنه ،
  قطعهلر ، قاينايهرگيتدى او گرداب ايچنه !
  محو اولان عائلهلر بر سورو معصومڭدر ، قالان آوارهلرڭ حالى ده معلومڭدر.
  ناصل اولماز كه تزلزل ويريور عرشه انين ؟
  دينسين آرتق بو حزين ولوله يا رب !
  - آمين
  مسلمان ملكنى هر يرده فلاكت اوردى ..
  بر بو طوپراق قاليور دينمزڭ صوڭ يوردى !
  بو ده چيگننديمى ، چيگنندى ديمك شاع مبين :
  خا كسار أيلهمه يا رب ، اونى اولسون . .
  - آمين
  والحمدلله رب العالمين . . .
  محمد عاكف